钦定古今图书集成/理学汇编/学行典/第214卷 > 迟应举
## 钦定古今图书集成/理学汇编/学行典/第214卷 > 迟应举

按《登州府志》：“迟应举，莱阳人。少孤，依义父。及长，贫不
能娶妻。遇岁饥，自食糠秕，而以其实奉亲。亲病，侍汤
药，日夜不就寝食。每患亲老，不克备终事，迺以身佣
人具二棺及裳衣藏之。母殁，继母性颇嚚，应举曲顺
百至，母竟化焉。时应举病且笃，无一言及他事，惟嘱
子善养祖父母遂终。邑人皆称孝。后旌其门。”